L 258/118
LV
Eiropas Savienības Oficiālais Vēstnesis
5.10.2022.
Digitalizācija, kiberdrošība un datu aizsardzība 56.
atzīst, ka Covid-19 pandēmijas uzliesmojums paātrināja jau pastāvošo tendenci vienkāršot un digitalizēt saziņas līdzekļus un administratīvos procesus, piemēram, datorizētas finanšu aprites pieņemšanu; uzskata, ka 2020. gada martā ieviestie pārbaudītie uzlabojumi ir jāiekļauj organizatoriskajā struktūrā un jāpiemēro arī pēc pandēmijas;
57.
norāda, ka IT budžets 2020. gadā bija 7 500 000 EUR salīdzinājumā ar 4 900 000 EUR 2019. gadā, t. i., tas palielinājās par 53 % galvenokārt tāpēc, ka no citām budžeta pozīcijām tika pārvietotas neizmantotās apropriācijas, lai turpinātu risināt IT jomā neizpildītos uzdevumus; atgādina, ka budžeta pārvietojumi nevar aizstāt jebkuram IT pakalpojumam nepieciešamo strukturālo finansējumu;
58.
norāda, ka līdz 2020. gada beigām Komiteja visiem darbiniekiem bija nodrošinājusi portatīvos datorus, savukārt pēc pieprasījuma tika nodrošinātas augstas kvalitātes austiņas, un to kopējās izmaksas bija 322 462 EUR; ir informēts, ka 2021. gada janvārī Komiteja pieņēma lēmumu par vienreizēja maksājuma izmaksu pēc atbilstīgo darbinieku pieprasījuma, lai segtu ārkārtas izmaksas, kas saistītas ar obligāto tāldarbu (tika iesniegti 563 pieprasījumi, kuru kopējā summa bija 107 271 EUR);
59.
atzinīgi vērtē īpašos mērķuzdevumus kiberdrošības jomā, kas izklāstīti Komitejas digitālajā stratēģijā; atzinīgi vērtē ciešo sadarbību ar ES iestāžu un aģentūru datorapdraudējumu reaģēšanas vienību (CERT-EU), kas ir Komitejas IT drošības pamats;
60.
pauž atzinību Komitejai par tās locekļu portāla, Phoenix un Adonis dokumentu darbplūsmas rīka ievērojamo uzlabojumu un par progresu, kas gūts attiecībā uz hibrīda mākoņdatošanas vidi, kas ir pēdējais digitālās darbavietas elements; norāda, ka Komitejas iekštīklā tās locekļu sadaļa tika pilnībā pārveidota, lai radītu vienotu kontaktpunktu; atzinīgi vērtē sertificēta elektroniskā paraksta, kā arī citu attālo un digitālo rīku izmantošanu elektroniskai parakstīšanai;
61.
norāda, ka iepriekšējos gados Komitejas iekšējā revīzija gandrīz pilnībā ir bijusi koncentrēta uz procedūru un procesu pareizības analīzi un novērtēšanu un mazākā mērā uz darījumu revīziju; aicina izstrādāt īpašu plānu, lai Komitejā veicinātu attālinātas vai digitālas iekšējās revīzijas veikšanu; norāda, ka pēc Eiropas Datu aizsardzības uzraudzītāja pieprasījuma Komiteja kartēja personas datu nosūtīšanu uz trešām valstīm un secināja, ka nav skartas nekādas darbības; norāda, ka Komiteja parakstīja reģistrācijas dokumentu, sasaistot to ar iestāžu pamatlīgumu ar Microsoft, un ka tā vairs nav noslēgusi individuālus nodalītus licences līgumus ar Microsoft; mudina Komiteju par prioritāti noteikt atklātā pirmkoda tehnoloģijas, lai saglabātu kontroli pār savām tehniskajām sistēmām, izvairītos no atkarības no viena pārdevēja un tā „tehnoloģiskā slazda”, nodrošinātu stingrākus lietotāja privātuma un datu aizsardzības pasākumus un palielinātu drošību un pārredzamību sabiedrības interesēs;
Ēkas un drošība 62.
ir informēts, ka Komiteja un RK īsteno ilgtermiņa ēku stratēģiju, kurā galvenā uzmanība pievērsta ģeogrāfiskajai koncentrācijai un biroju izmantošanas reorganizācijai; norāda uz atbildīgās darba grupas uzskatu, ka ir svarīgi iegūt papildu ēku ar apmēram 200 cilvēku ietilpību, lai varētu radīt labus darba apstākļus; norāda, ka, pamatojoties uz minēto analīzi, Komiteja un RK vienojās par B100 ēkas īres līguma pārņemšanu no Eiropas Ārējās darbības dienesta un ka Komitejas prezidijs un RK prezidijs 2020. gada pēdējā ceturksnī apstiprināja administratīvā nolīguma projektu; ir informēts, ka Covid-19 pandēmijas dēļ šis process aizkavējās;
63.
atzinīgi vērtē uzlabojumus ēku stratēģijas galvenajās jomās, proti, esošo ēku atjaunošanu, lai izveidotu veselīgākas darba vietas, kas būtu pielāgotas ergonomiskajiem standartiem, drošības līmeņa paaugstināšanu, elektroenerģijas patēriņa samazināšanu un saistību ievērošanu vides jomā;
64.
norāda, ka pēc B100 ēkas pārņemšanas 2021. gada septembrī tiek veiktas pārbaudes un azbesta piesārņojuma mazināšana; aicina Komiteju un RK regulāri uzraudzīt šīs ēkas stāvokli un pastāvīgi par to informēt personālu; atgādina par 2021. gada 20. oktobra rezolūciju ar ieteikumiem Komisijai par darba ņēmēju aizsardzību pret azbestu (5),
(5) Pieņemtie teksti, P9_TA(2021)0427.